Zoltán Lajos Meszlényi

**Zoltán Lajos Meszlényi** (1892–1951) var en ungarsk katolsk biskop som ble drept i fengsel, og senere ble saligkåret.
## Liv og virke
### Bakgrunn
Meszlényi var det andre av fem barn til Zoltán Meszlényi, en lærer, og Etel Burszky. I Budapest gikk han på *Benediktinergymnasiet*, og deretter på seminaret i Esztergom. Fra 1909 var han seminarist ved Pontificium Collegium Germanicum et Hungaricum de Urbe  i Roma og studerte ved Det pavelige gregorianske universitet. Han talte godt latin, italiensk, tysk, engelsk og fransk, og mens han var i Roma, perfeksjonerte han ytterligere sin gammelgresk og latin. Han snakket også litt spansk og slovakisk. Han fikk til slutt doktorgraden i filosofi i 1912. Samtidig, i 1913, oppnådde han også et diplom i teologi fra *Gregoriana*, Han fullførte studiene i kanonisk rett ved Det pavelige gregorianske universitet og oppnådde en grad.

### Prest
Etter hans ordinasjon som prest i Innsbruck den 28. oktober 1915 sendte kardinal János Csernoch (1912–1927), Ungarns primas, ham til Komárom. Zoltán Meszlényi hadde kroniske hjerte- og skjoldbruskkjertelproblemer, som ble kurert i 1937. 
### Hjelpebiskop i Esztergom
Den 22. september 1937 utnevnte pave Pius XI ham til titulærbiskop av *Sinope* og hjelpebiskop i Esztergom. Jusztinián György Serédi O.S.B., erkebiskop av Esztergom, ordinerte ham til biskop den 28. oktober 1937 i basilikaen i Esztergom. Medkonsekratorer var István Breyer, biskop av Győr, og Endré Kriston, hjelpebiskop i Eger. 

Under Andre verdenskrig kritiserte han nasjonalsosialismen og prøvde å hjelpe forfulgte jøder.

Etter kommunismens fremvekst i Ungarn og utbruddet av forfølgelse av den katolske kirke, ble han administrator for erkebispedømmet mot de kommunistiske herskernes vilje etter fengslingen av József Mindszenty, og hans generalvikar. Ti dager etter valget ble han arrestert, en kort tid holdt fengslet i Budapest, og så ført til konsentrasjonsleiren Kistracsá, hvor han gikk til grunne. Dette var en fangeleir benyttet under holocaust, og som det kommunistiske hemmelige politi ÁVH *(Államvédelmi Hatóság)* også gjorde bruk av på 1950-årene. 

Her ble han separatert fra de andre fangene i et rom uten vinduer, minusgrader om vinteren og brennhett om sommeren. Den offisielle anklage mot ham var etter all sannsynlighet «udemokratisk adferd». Han døde som følge av tortur etter ordre fra Mátyás Rákosi. Hans død ble ikke bekjentgjort før tre år senere, og asken hans ble i hemmelighet gravlagt i Esztergom-katedralen i 1966.

### Kanoniseringsprosess
Etter kommunistregimets fall i Ungarn startet kanoniseringsprosess den 10. mars 2004. Den 31. oktober 2009 ble han saligkåret som martyr i Esztergom. Saligkåringsmessen ble feiret av kardinal Peter Erdő. Selve saligkåringshandlingen ble utført av prefekten for Helligkåringskongregasjonen, erkebiskop Angelo Amato, på vegne av pave Benedikt XVI.  Hans liturgiske minnedag er 4. mars.

## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Biskop Claudio Rangoni (1559-1621) *1593
*Erkebiskop Wawrzyniec Gembicki (1559-1624) *1601
*Erkebiskop Jan Wężyk (1575-1638) *1620
*Biskop Piotr Gembicki (1585-1657) *1637
*Biskop Jan Gembicki (1602-1675) *1653
*Biskop Bonawentura Dobrogost Madaliński (1623-1691) *1672
*Biskop Jan Małachowski (1623-1699) *1677
*Erkebiskop Stanisław Szembek (1651-1721) *1690
*Biskop Felicjan Konstanty Szaniawski (1668-1732) *1707
*Biskop Andrzej Stanisław Załuski (1695-1758) *1724
*Erkebiskop Adam Ignacy Komorowski (1699-1759) *1749
*Erkebiskop Władysław Aleksander Łubieński (1703-1767) *1758
*Biskop Andrzej Mikołaj Stanisław Kostka Młodziejewski (1717-1780) *1767
*Biskop Kasper Kazimierz Kolumna Cieciszowski (1745-1831) *1775
*Biskop Franciszek Borgiasz Mackiewicz (1756-1842) *1817
*Biskop Michał Piwnicki (1771-1855) *1827
*Erkebiskop Ignacy Ludwik Pawłowski (1776-1842) *1829
*Erkebiskop Kazimierz Roch Dmochowski (1780-1851) *1841
*Erkebiskop Wacław Żyliński (1803-1863) *1848
*Biskop Aleksander Kazimierz Bereśniewicz (1823-1907) *1859
*Biskop Szymon Marcin Kozłowski (1829-1899) *1883
*Biskop Mieczyslaw Leonard Pallulon (1834-1908) *1883
*Erkebiskop Bolesław Hieronim Kłopotowski (1848-1903) *1897
*Biskop Jerzy Józef Elizeusz Szembek (1851-1905) *1901
*Biskop Stanisław Kazimierz Zdzitowiecki (1854-1927) *1902
*Kardinal Aleksander Kakowski (1862-1938) *1913
*Pave Pius XI (1857-1939) *1919
*Kardinal Jusztinián Serédi (1884-1945) *1928
* Biskop *Zoltán Lajos Meszlényi* (1892-1951) *1937

## Referanser